
	REPUBLIKA HRVATSKA

	KRAPINSKO - ZAGORSKA ŽUPANIJA

	OPĆINA KRAPINSKE TOPLICE

	OPĆINSKA NAČELNICA



KLASA: 240-01/25-01/18                                                          
URBROJ: 2140-18-01-25-1
Krapinske Toplice, 22.12.2025.

[bookmark: _Hlk108011017]Na temelju članka 17. stavka 3. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22), članaka 2. i 3. Pravilnika o vrstama i načinu provođenja vježbi operativnih snaga sustava civilne zaštite („Narodne novine“, broj 49/16) i članka 33. Statuta Općine Krapinske Toplice (Službeni glasnik Krapinsko-zagorske županije broj 16/09, 8A/13, 6/14, 4/18, 13/20, 16/20 - pročišćeni tekst, 26/20 i 19b/21), Općinska načelnica Općine Krapinske Toplice dana 22.12.2025. godine donosi


ODLUKU O USVAJANJU PLANA VJEŽBI CIVILNE ZAŠTITE
OPĆINE KRAPINSKE TOPLICE ZA 2026. GODINU


1. 
Ovom odlukom donosi se Plan vježbi civilne zaštite Općine Krapinske Toplice za 2026. godinu utvrđuje se organiziranje i provođenje vježbe operativnih snaga sustava civilne zaštite Općine Krapinske Toplice. 

II.
Plan vježbi civilne zaštite Općine Krapinske Toplice za 2026. g. nalazi se u prilogu 1. i čini sastavni dio ove Odluke. 

III.
Naziv vježbe: Mobilizacija Stožera civilne zaštite Općine Krapinske Toplice do faze javljanja na mobilizacijsko mjesto
Tema vježbe: Mobilizacija Stožera civilne zaštite Općine Krapinske Toplice putem teklićkog sustava s pretpostavkom prekida telekomunikacijskih veza (uzrok prekida: potres).
Vrste vježbi prema razini organiziranja su: Vježba jedinice lokalne samouprave.
Vrsta vježbe: Simulacijsko – komunikacijska (SKV)
Nositelj vježbe: Općina Krapinske Toplice.
Vrijeme održavanja vježbe: Odredit će se Odlukom nositelja vježbi o pripremi i provođenju vježbe temeljem članka 7. stavka 5. Pravilnika o vrstama i načinu provođenja vježbi operativnih snaga sustava civilne zaštite.
Lokacija održavanja vježbe: Zgrada jedinice lokalne samouprave – Općine Krapinske Toplice
Sudionici vježbe: Stožer civilne zaštite Općine Krapinske Toplice, teklići Općine Krapinske Toplice, službenici Općine Krapinske Toplice, općinski načelnik Općine Krapinske Toplice
Cilj vježbe: Provjera odaziva na mobilizaciju odnosno provjera vremena potrebnog za odaziv i dolazak (dijela) operativnih snaga sustava civilne zaštite, kao i provjera postupanja sukladno Planu djelovanja civilne zaštite Općine Krapinske Toplice s ciljem otklanjanja mogućih nedostataka u samom Planu.

IV.
Nositelj vježbe donijet će Odluku o pripremi i provođenju vježbe najranije 90 dana, a najkasnije 30 dana prije početka vježbe. 

V.
Ovaj Plan stupa na snagu danom donošenja.



OPĆINSKA NAČELNICA

       Gordana Jureković

